Suomiräpissä nainen on usein ämmä, hutsu, narttu tai huora.

Teksti Ellinoora Sandell

Analyysi Ilona Raivio

Ulkoasu ja toteutus Henri Salonen Julkaistu 28.6.2017

Jaa juttu

Tutkimme seksististä kieltä parinkymmenen suomalaisen rap-artistin viime vuosien suosituimmista kappaleista.

Räikeitä rääväsuita olivat niin valtavirran räppärit kuin vastakulttuurin artistit. Seksismin kirjo oli kappaleissa laaja, mutta rasismia ja homofobiaa ei löytynyt miltei yhtään.

Seksismi sanoituksissa

Kuinka monta kertaa artisti tai bändi käytti seksis­tistä, naisia esineellistävää tai nega­tiivista stereotypiaa naisista toistavaa sanaa tai lausetta noin kymmenessä kappaleessa?

Ainoastaan Gasellit-yhtyeeltä ei löytynyt analysoidun 10 kappaleen joukosta ainuttakaan seksististä, esineellistävää tai negatiivista stereotypiaa naisista toistavaa lausetta tai yksittäistä sanaa.

Vaikka seksismi on yleistä suomalaisten rap-artistien kappaleissa, rasismia ja ho­mofobiaa löytyy vähemmän. Yli parinkymmenen artistin viime vuosien kappaleista ei juuri löytynyt rasismia tai siihen viittaavaa sisältöä.

Homofobista lyriikkaa oli muutamassa kappa­leessa. Tästä voisi päätellä, että siinä missä suomalaisessa rap-musiikissa rasismia ja homofobiaa ei suvaita, seksismi on vielä jossain määrin normatiivista.

Indie vs mainstream

Olivatko indie- tai pienempien levy-yhtiöiden räppäreiden lyriikat seksistisempiä kuin suurten levy-yhtiöiden artistien?

Mitä lähempänä keskikenttää artisti on, sitä enemmän osumia hänen lyriikoistaan löytyi.

Pienempien levy-yhtiöiden räppäreiden sekä isojen levy-yhtiöiden kautta musiikkia julkaisevien artistien väliltä ei löytynyt merkittävää eroa musiikin sanoitusten seksistisyyden suhteen.

Artistien jakaminen indie–mainstream-akselille on parhaimmillaankin vain viitteellistä, kuten tässä kuviossa. Levytys- ja jakelusopimukset risteävät ja myös muuttuvat usein muusikon uran aikana.

Aineiston tarkastelussa pienten levy-yhtiöiden artistit keräsivät kuitenkin vertailussa enemmän pisteitä kuin suurien levy-yhtiöiden kanssa yhteistyötä tekevät.